שמעון סמוטריצקי

שמעון גריגורייביץ' סמוטריצקי (ברוסית: Шимон Григорьевич Смотрицкий; נולד ב-22 באוגוסט 2000) הוא לוחם MMA ישראלי.

 ביוגרפיה 
סמוטריצקי נולד וגדל בחולון, בנם של גריגורי ואינסה שעלו לישראל בשנות ה-90, ואחיו הצעיר של ארטיום. למד בתיכון קוגל בחולון. קיבל דחיית שירות מצה"ל על תקן ספורטאי מצטיין.

בגיל 4 החל ללמוד ג'ו ג'יטסו ברזילאי, במועדון בו התאמן עד גיל 12. בגיל 13 הוא נחשף לענף ה-MMA דרך אחיו הגדול ארטיום והחליט להתאמן בו. שנה לאחר מכן הצטרף למועדון MMA כדי להתמקצע בתחום, וחזר להתאמן בג'ו ג'יטסו. בגיל 14 הוכתר כאלוף ישראל בג'ו ג'יטסו.

 קריירת MMA 
סמוטריצקי החל את קריירת ה-MMA המקצוענית שלו בשנת 2016. בקרב הראשון שלו נגד נדב גנון, שנערך באשדוד, סמוטריצקי ניצח לאחר נוקאאוט טכני. עד 2018 הוא כבר זכה בארבעה קרבות בישראל, אך החליט לעבור לאירופה כדי להתפתח עוד מבחינה מקצועית. הוא פנה למאמן ה-MMA האירי ג'ון קבאנה, והצטרף למכון Straight Blast Gym שבדבלין . כשעבר לאירלנד הוא הופיע בבכורה באירוע של , הארגון השני בגודלו בעולם לאמנויות לחימה משולבות. הקרב הראשון בו השתתף במסגרת הארגון נערך ב-15 בנובמבר 2018, באירוע בלאטור 209, בהיכל מנורה מבטחים, תל אביב מול הלוחם לוי מתן. סמוטריצקי ניצח בסיבוב השלישי בהחלטת השופטים פה אחד. בשנת 2019 סמוטריצקי עבר להתגורר בעיר יקטרינבורג, ושם הצטרף למועדון Archangel Michael Fight Club. בספטמבר 2019 חתם סמוטריצקי על חוזה מול בלאטור. ב-15 בנובמבר 2019, השתתף סמוטריצקי באירוע בלאטור 234 שנערך גם הוא בהיכל מנורה מבטחים, נלחם מול איליה חלאדקי וניצח אותו בסיבוב הראשון בנוקאאוט טכני. את קרבו השמיני ערך ב-5 באוקטובר 2021, במסגרת תוכנית המועמדים של דיינה וייט  ששמה לה למטרה לאתר לוחמים ראויים עבור ארגון ה-UFC. בקרב הוא התמודד מול הלוחם הקנדי מייק מאלוט, והפסיד בסיבוב הראשון בהכנעה (חניקת גיליוטינה). גם קרבו התשיעי שנערך ב-2 באוגוסט 2022 היה במסגרת התוכנית, ובו התמודד מול הלוחם האמריקאי בילי גוף, והפסיד בסיבוב הראשון בנוקאאוט טכני (אגרופים). ב-27 באוגוסט 2023 השתתף סמוטריצקי לראשונה באירוע של הארגון , ובו התמודד מול הלוחם האמריקאי קינן ג'קסון. סמוטריצקי ניצח בסיבוב השלישי בהחלטת השופטים פה אחד. ב-16 ביוני 2024 ערך את קרבו השני במסגרת הארגון, ובו התמודד מול הלוחם האמריקאי ארון פיליפס, וניצח פעם נוספת בסיבוב הראשון, בתום דקה.

נכון ליולי 2024, סמוטריצקי מחזיק במאזן תוצאות של אחד עשר ניצחונות ושני הפסדים.

ב-10 בינואר 2026 ניצח סמוטריצקי את ג'יימס פורטר במסגרת אירוע 120 של ארגון 559 Fights בלאס וגאס. הקרב הוכרע בהחלטת שופטים אחידה בתום שלושה סיבובים. ניצחון זה העלה את מאזנו של סמוטריצקי ל-12 ניצחונות מול 5 הפסדים וקטע רצף של שלושה הפסדים בקריירה המקצוענית שלו.

 מאזן קרבות MMA 
תאריךיריבסיבובזמןשיטהאירוערקורדתוצאה16 ביוני 2024 ארון פיליפס11:01נוקאאוט טכני (בעיטות ואגרופים)Fury Fighting Championship - Fury FC 92: Paac vs. Piccininni11-2-027 באוגוסט 2023 קינן ג'קסון35:00החלטת שופטים (פה אחד)Fury Fighting Championship - Fury FC 82: Moran vs. Trujillo10-2-02 בדצמבר 2022 צ'ארלס דקה22:47פעולה פסולה (ברך)iFC 6 - Jorge Masvidal's iKon Fighting Championship 69-2-02 באוגוסט 2022 בילי גוף13:37נוקאאוט טכני (אגרופים)Dana White's Contender Series - Contender Series 2022: Week 28-2-018 בדצמבר 2021 ויליאם מסאריו22:03נוקאאוט טכני (אגרופים)Russian Cagefighting Championship - RCC 108-1-05 באוקטובר 2021 מייק מאלוט10:39הכנעה (חניקת גיליוטינה)Dana White's Contender Series - Contender Series 2021: Week 67-1-019 בדצמבר 2020 סרגיי יאסקובץ35:00החלטת שופטים (רוב קולות)Russian Cagefighting Championship - RCC 87-0-015 בנובמבר 2019 איליה חלאדקי12:10נוקאאוט טכני (אגרופים)Bellator 234: Kharitonov vs. Vassell6-0-015 בנובמבר 2018 לוי מתן35:00החלטת שופטים (פה אחד)Bellator 209: Pitbull vs. Sanchez5-0-020 בינואר 2018 עמוס לוי35:00החלטת שופטים (פה אחד)Israel MMA Challenge 24-0-027 בספטמבר 2017 רפאל ארונוב1N/Aנוקאאוט טכני (בעיטה לראש)Mix Fight Combat 33-0-018 במאי 2017 יורי קונסויץ22:32הכנעה (חניקה אחורית)KNO World Tour 12-0-020 בדצמבר 2016 נדב גנון14:40נוקאאוט טכני (אגרופים)Mix Fight Combat 21-0-0

 קישורים חיצוניים 

 הערות שוליים 

קטגוריה:אמני לחימה ישראלים
קטגוריה:לוחמי אמנויות לחימה משולבות ישראלים
קטגוריה:בוגרי תיכון קוגל
קטגוריה:ישראלים שנולדו ב-2000